**A PKE Szociális Munka Szak pályázati versenykiírásának Szabályzata:**

**I. A pályázattal kapcsolatos általános adatok:**

* Téma: „A hétköznapi boldogság magvetői”
* Szervező: Partiumi Keresztény Egyetem, Humántudományi Tanszék, Szociális Munka Szak
* Pályázók köre: romániai és határon túli 11-12. osztályos középiskolások, mindkét pályázati kategóriában egyénileg vagy legfeljebb 2 tagból álló csoport
* Leadási határidő: 2019. március 26.

**II. A pályamunka elkészítésének kategóriái:**

A versenybizottság két típusú pályamunkát fogad el: *audiovizuális* illetve *írott szöveg* kategóriában benyújtott munkákat.

**1. Audiovizuális kategória:**

- **videoklip**

**- interjúfelvételt tartalmazó kisfilm**

**- demonstrációs társadalmi kisfilm**

**-rövid dokumentumfilm**

**- videó**

**2. Írott szöveg kategória:**

**- elbeszélés**

**- naplórészlet**

**- novella**

**- interjú-szöveg**

**- esszé**

**III. A pályamunka elkészítésére vonatkozó formai és tartalmi követelmények:**

**1. Audiovizuális kategória:**

Az audiovizuális formában megvalósított pályamunkák legfeljebb 5-7 percesek legyenek, amelyeket Dropbox, Google Drive, [toldacuccot.hu](http://toldacuccot.hu) óriásfile-küldő szolgáltatásokkal, vagy a youtubra feltöltve a linkjét megadva kérjük a jelentkezési lappal együtt a kiírás e-mail címére elküldeni. A digitális feladat rögzítésekor az olyan vágatlan felvételek elkészítésére kell törekedni, amelyek a néző szemszögéből készültek. A rögzítés technikája nem befolyásolja az értékelési eredményt. Bármilyen rögzítő eszköz, mobiltelefon használható. A pályamunka kizárólag a versenyző(k) önálló alkotása lehet. Amennyiben a versenybizottság megállapítja ennek ellenkezőjét, kizárja a versenyzőt a résztvevők közül.

**2. Írott szöveg kategória:**

-Az írott szöveg kategóriához tartozó pályamunkákat 12-es betűmérettel, 1,5-ös sortávolsággal, 2,5cm margóval, legfeljebb 11.000 karakter terjedelemmel kérjük megvalósítani. A versenyzők a megfelelő stílusra és helyesírásra figyeljenek, mert az értékeléskor a versenybizottság ezt is beleszámítja. Az esetleges idézetek, ábrák, hivatkozások stb. forrásait a tudományos munkákban hasonló módon kell megjelölni. A pályamunkát a megadott e-mail címre csatolmányként kérjük eljuttatni. A pályamunka kizárólag a versenyző(k) önálló alkotása lehet. Amennyiben a versenybizottság megállapítja ennek ellenkezőjét, kizárja a versenyzőt a résztvevők közül.

**IV. A pályázatok díjazása:**

* A legjobb pályamunkákat mindkét kategóriában külön díjazzuk az alábbi szempontok szerint: témafeldolgozás eredetisége, felépítettség, stílus a következő rangsorolásban:
* I. helyezett: 300 lej
* II. helyezett: 250 lej
* III. helyezett: 200 lej

**Eredményhirdetés időpontja: 2019. március 28, amelyet a  Partiumi Keresztény Egyetem Nyílt napján, a Szociális munka szakot bemutató teremben tartunk meg.**

**Az értékelő bizottság összetétele mindkét kategóriában:**

dr. Székedi Levente PKE adjunktus

dr. Pásztor Rita PKE adjunktus

dr. Belényi Emese PKE adjunktus

**V. Pályázatok beküldési módja:**

Mindkét kategóriánál a pályázatot az alábbi címre kérjük benyújtani: [**tarsadalom@partium.ro**](mailto:tarsadalom@partium.ro)**. A pályázat beküldésekor kérjük csatolni a jelentkezési adatlapot is. A pályamunkák beérkezéséről visszajelzést küldünk.**